Schaan, 11. februarja 2022

Sporočilo za medije: začela se je kampanja množičnega zbiranja sredstev za projekt Via Alpina

Via Alpina vas potrebuje!

Dobro označene in varne pohodniške poti od Trsta/I do Monaka, enostavno in individualno načrtovanje poti zaradi tehničnih inovacij, sodobna spletna stran z informacijami o pohodniških izzivih na poti do vrha in izkušnje iz vseh alpskih držav – Via Alpina, čezalpska daljinska pohodniška pot, bo osvežena z novo podobo na spletu in v »nespletnem« okolju. CIPRA International je v ta namen že začela kampanjo množičnega zbiranja sredstev.

Meglena odeja prekriva alpsko pokrajino, na plinskem kuhalniku že brbota – na Vii Alpini se prebuja nov dan: krajši videoposnetek, objavljen na platformi za množično zbiranje sredstev [Okpal](https://www.okpal.com/via-alpina-crowdfunding/#/), prikazuje, kako izjemno kuliso ponuja Via Alpina in kako bi bilo treba to edinstveno pohodniško pot posodobiti in ohraniti. Da bi to tudi uresničili, lahko na spletni platformi [www.okpal.com/via-alpina-crowdfunding](http://www.okpal.com/via-alpina-crowdfunding) (vsak kilometer) Via Alpine podpremo tako, da tudi sami sodelujemo pri množičnem zbiranju sredstev in se hkrati potegujemo za lepe nagrade, kot so pohodniški nahrbtniki, potovalni paket ali knjige.

Kako strm je sestop z vrha Treh cim? Po kateri poti bomo najhitreje prispeli v dolino, če nas nenadoma preseneti močan naliv? In kaj menijo drugi pohodniki o alpski biotski raznovrstnosti, okolju prijaznih potovanjih in sploh izzivih, s katerimi se lahko soočijo v gorskem svetu? Z objavljanjem tovrstnih informacij bo spletna stran Via Alpine postala sodobna informacijska platforma, v okviru katere se bodo vsi zainteresirani lahko v petih jezikovnih različicah seznanili z vsakokratnimi aktualnimi razmerami na območju Via Alpine, kot so informacije o vremenu, planinskih kočah ali stanju posameznih poteh ipd., vse te informacije pa si bodo lahko med seboj tudi izmenjevali. Spletna stran bo tako postala nekakšen digitalni čez alpski taborni ogenj, okoli katerega se bodo zbirali prijatelji in ljubitelji te alpske daljinske pohodniške poti. CIPRA, zadolžena za vodenje sekretariata Via Alpine, želi izboljšati tudi varnost in orientacijo pohodnikov na obnovljeni rdeči poti s pomočjo aplikacij za načrtovanje poti. Ravno tako so predvideni novi projekti za naslednje obdobje in aktivnosti, ki se bodo vzdolž Via Alpine izvajale v različnih alpskih regijah.

**V oddaljenosti le nekaj korakov**

V Alpah nas izjemni kraji in doživetja čakajo skoraj pred vrati našega doma. »Regionalne specialitete, okolju prijazna gradbena kultura, bogata biotska raznovrstnost vzdolž poti – vse to je neposreden dokaz, kako zapleten je pojem trajnostnosti,« opozarja Jakob Dietachmair, namestnik direktorja CIPRE International in koordinator upravljanja te edinstvene pohodniške poti. »Poskrbeti moramo, da bo Via Alpina ostala varna in dostopna tudi v naslednjih desetletjih.« Pot se mora ohraniti tudi v prihodnje, zato so potrebna vlaganja v infrastrukturo in varnost. CIPRA želi svoje načrte v praksi tudi uresničili, zato je začela kampanjo množičnega zbiranja denarnih sredstev, pri čemer pričakuje podporo iz vseh alpskih držav in tudi širše.

(2'534 znakov s presledki)

Fotografije v kakovosti, primerni za tisk, si lahko presnamete z naslednjega naslova: [www.cipra.org/sl/sporocila-za-medije](http://www.cipra.org/sl/sporocila-za-medije).

Za vprašanja vam so na voljo:  
Jakob Dietachmair, namestnik direktorja, +423 237 53 06, [jakob.dietachmair@cipra.org](mailto:jakob.dietachmair@cipra.org)   
Isabella Helmschrott, projektna sodelavka, +423 237 53 14, [isabella.helmschrott@cipra.org](mailto:isabella.helmschrott@cipra.org)   
Veronika Hribernik, sodelavka za odnose z javnostmi, +423 237 53 01, veronika.hribernik@cipra.org

**Via Alpina, čezalpska daljinska pohodniška pot**

Via Alpina, izvedbeni projekt Alpske konvencije, se že dve desetletji kot rdeča nit vije skozi vseh osem alpskih držav, od Trsta/I do Monaka. S pohodom po Vii Alpini vsealpski izzivi, kot so podnebne spremembe ali pritiski zaradi uporabe tega prostora, postanejo bolj oprijemljivi. Po drugi strani pa Via Alpina kaže, kje so rešitve, na primer v trajnostni gradnji, trajnostnem turizmu in inovativnih projektih lokalnega prebivalstva. Stalno pa jo spremlja neverjetna lepota ter raznolikost narave, kulture in jezikov v Alpah.

**CIPRA – raznolika in pestra organizacija**

Mednarodna komisija za varstvo Alp (CIPRA) je nevladna krovna organizacija z nacionalnimi odbori in regionalnim odborom v vseh sedmih alpskih državah. Zastopa več kot sto društev in organizacij iz sedmih alpskih držav. CIPRA se zavzema za trajnostni razvoj na območju Alp, ohranjanje naravne in kulturne dediščine ter za regionalno raznovrstnost in reševanje skupnih problemov v alpskem prostoru. [www.cipra.org](http://www.cipra.org)